**Fejér megyei sakkcsapat diákolimpia versenykiírása**

**(I-II, III-IV, V-VI. korcsoport; fiú-, lánycsapat)**

**2018/2019. tanév**

1. A verseny célja: a **megyei csapatbajnoki cím** eldöntése a fent megadott korcsoportokban. A győztes csapatok jogot szereznek az **országos döntőn** való részvételre.
2. A verseny rendezője: Fejér Megyei Sakkszövetség
3. A verseny helyszíne: **Dr. Zimmermann Ágoston Általános Iskola**

**Mór, Kodály Zoltán u. 28.**

1. A verseny kezdési ideje: **2019. február 16.** (szombat) 9:00 óra. Regisztráció 8:15-8:45-ig.

5. A verseny résztvevői: A Magyar Diáksport Szövetség országos diákolimpiai versenykiírása "Általános szabályainak" megfelelően az egyes korcsoportokba tartozó tanulók. A csapat tagja az lehet, aki az adott iskolába a 2018/2019. tanév kezdetéig beiratkozott, s a verseny időpontjában az iskola tanulója.

Eszerint:

* A **2018/2019. tanévi korcsoportok** a következők:
* I-II. kcs. 2008-ban vagy később születettek
* III-IV. kcs. 2004-2007 között születettek
* V-VI. kcs. 1999-2003 között születettek.
	+ Fiatalabb versenyző indulhat az idősebbek között, amennyiben ugyanannak az iskolának a tanulója.
	+ Az 1999-es születésű tanuló diákolimpiai versenyeken csak abban az esetben indulhat, ha az előző tanév félévzárásakor is az iskola tanulója volt, és a 2018/2019. tanévben is a köznevelési intézmény tanulója
	+ Egy játékos az iskolának csak egy csapatában szerepelhet.
	+ Lányok indulhatnak a fiúk között, de fordítva nem.

6. A csapatok összetétele:

* I-II. korcsoport: **fiúk 4 fő**, **lányok** **3 fő.**
* III-IV. korcsoport: **fiúk 4 fő**, **lányok** **3 fő.**
* V-VI. korcsoport: **fiúk 4 fő, lányok** **3 fő.**
* Csapatonként egy fő tartalék nevezhető.
* Az erősorrenden alacsonyabb értékszámú versenyző csak akkor előzhet meg magasabb értékszámút, ha értékszámuk különbsége nem haladja meg a 150-et. Értékszám nélküli játékosok megelőzhetik az értékszámosokat az 1200-as értékszám határig.

7. Résztvevők:

**A megye tanintézményei egy-egy fiú- és lánycsapatot nevezhetnek az I-II., III-IV. és az V-VI. korcsoportban is.**

8. Nevezés: A nevezést elektronikus úton, a Magyar Diáksport Szövetség honlapján kialakított nevezési rendszerben kell megtenni. (Online nevezési felület: <https://nevezes.diakolimpia.hu>) A nevezést kizárólag az érintett iskola alkalmazásában álló tanára készítheti el. Helyszíni nevezést nem fogadunk el! A nevezettek listája a fent említett nevezési felületen megtekinthető.

Nevezési határidő: **2019. február 12.**

A verseny helyszínén beérkezéskor a csapatoknak **erősorrendi ívet** (táblasorrendet) kell leadni, amelyen fel kell tüntetni a versenyzők FIDE Élő-pontszámát. A személyazonosságot a verseny helyszínén beérkezéskor a diákigazolvánnyal kell igazolni. Az orvosi igazolás megszerzése nem szükséges. A részvétel díjtalan.

9. A verseny lebonyolítása: a versenyt **5 fordulós svájci rendszer**ben bonyolítjuk versenyóra használattal, játszmajegyzési kötelezettség nélkül, a FIDE "rapid" versenyekre vonatkozó szabályainak alkalmazásával. A versenybíró kevés induló esetén (dupla) körmérkőzést is elrendelhet. A játékidő **20-20 perc.** (Amennyiben az indulók száma miatt a lebonyolítás másképp nem lehetséges, a versenybírók 15-15 percre módosíthatják az adott korcsoportban a játékidőt.) Az első forduló párosítása véletlenszerűen történik.

10.Helyezések eldöntése:

* A helyezések sorrendjét a mérkőzéseken elért játszmapontok összege határozza meg.
* Svájci rendszerű verseny holtversenye esetén elsősorban a Buchholz értékelés, másodsorban, a Berger-Sonneborn számítás, harmadsorban a progresszív érték, negyedsorban teljesítménymutató (TPR) dönt. Ha mindegyik azonos, akkor a versenybíró rövidített játszmá(ka)t rendelhet el.
* Körmérkőzéses verseny holtversenye esetén elsősorban az egymás elleni eredmény, másodsorban a Berger-Sonneborn számítás, harmadsorban csapatgyőzelmi pontszámítás, végül a magasabb táblákon elért jobb eredmény dönt, előzőek azonossága esetén a versenybíró rövidített játszmá(ka)t rendel el.

11.Díjazás: Az 1-3. helyezett csapatok tagjai **érmet**, az 1-6. helyezett csapat **oklevelet** kap.

12.Egyéb rendelkezések:

* Amennyiben a továbbjutó csapat nem kíván a diákolimpia országos döntőjén indulni, az indulási szándékáról való lemondást az országos döntő nevezési határidejének lejárta előtt legalább egy héttel közölnie kell a Fejér Megyei Sakkszövetséggel. Ebben az esetben a megyei döntő következő helyén végzett csapat kérvényezheti az indulását az országos döntő rendezőjénél.
* Az itt nem részletezett kérdésekben az érvényben lévő „játék- és versenyszabályok” az irányadók, különleges esetekben a versenybíróság dönt.
* A verseny rendezői fenntartják a jogot a versenykiírás módosítására, amennyiben az országos versenykiírás ezt szükségessé teszi.

***Fejér Megyei Sakkszövetség***